**ВАЖНО ЗА СТУДЕНТИ ОКС “БАКАЛАВЪР“**

**Кампания „Избираеми дисциплини - Зимен семестър 2019/2020 уч. година“**

Уважаеми студенти,

**Участието в кампанията за записване на избираеми дисциплини през СУСИ е задължително за всички студенти на ФП.**

Кампанията за записване на избираеми дисциплини за зимния семестър на учебната 2019/2020 година ще се проведе

* **до 17.05.2019 г.** включително – за студентите в редовна форма на обучение.

Mоля, внимателно **прочетете** [**указанията**](https://www.uni-sofia.bg/index.php/bul/universitet_t/fakulteti/fakultet_po_klasicheski_i_novi_filologii/novini/kampaniya_2017_2018g_leten_semest_r_izbiraemi_disciplini#eztoc931237_0_2)!

**Важно !**

* **Записването на избираеми дисциплини** през СУСИе изцяло задължение и отговорност на студента.При неспазване на това задължение, студентът носи отговорност за съответните последствия.
* **С решение на ФС на ФП не се допуска отписване** на студентите от избраните от тях дисциплини **след началото на семестъра,** в който те се провеждат.

**Кратки указания за записване**

* **Първи етап**

* избирате **със статус** „**Записана“** точно тези дисциплини, които имате желание да посещавате (напомняме, че сумата от кредитите за семестър трябва да е минимум 30 и да бъдат спазени изискванията по учебен план - брой дисциплини от съответния подмодул);
* избирате **със статус** „**Избрана“** достатъчен брой дисциплини (но не повече от записаните), с които по време на втория етап ще може да замените отпаднали дисциплини, които сте избрали със статус „Записана“;
* имате право да променяте статута на вече избрани дисциплини без ограничение, т.е. многократно да записвате и отписвате дисциплини, но в рамките на периода за записване.
* **Втори етап**
* **нямате възможност да променяте статуса** на дисциплини, които сте избрали по време на първия етап и са със статус „Записана“, т.е. **няма възможност да се отпише дисциплина**
* може допълнително да запишете единствено дисциплина измежду резервните, т.е. имате възможност да променяте статуса на дисциплини от „Избрана“ на „Записана“;
* ако някоя от избраните дисциплини със статус „Записана“ е отпаднала (при което ще получите съобщение, че сте отписани от тази дисциплина), трябва да я замените с някоя от дисциплините със статус „Избрана“ (т.е. да промените статуса на тази дисциплина от „Избрана“ на „Записана“).

Препоръчително е студентите редовно да влизат в акаунта си в СУСИ и да проверяват раздела „Съобщения”, защото там ще получават актуална информация за кампанията за избор на дисциплини.

След приключване на кампанията записани са само дисциплините, които са със статус „**Записана“**.